**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD-1590/2017

**664a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 664)**

Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 664)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 813 z 12. septembra 2017 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre hospodárske záležitosti,

Výboru Národnej rady Slovenskej republiky pre sociálne veci a

Výboru Národnej rady Slovenskej republiky pre zdravotníctvo.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 664) prerokovali a odporučili** Národnej rade Slovenskej republiky **schváliť**:

Ústavnoprávny výbor Národnej rady Slovenskej republiky uznesením č. 274 z 3. októbra 2017,

Výbor Národnej rady Slovenskej republiky pre financie a rozpočet uznesením č. 193 z 3. októbra 2017,

Výbor Národnej rady Slovenskej republiky pre hospodárske záležitosti uznesením   
č. 163 z 3. októbra 2017,

Výbor Národnej rady Slovenskej republiky pre sociálne veci uznesením č. 76 zo 4. októbra 2017,

Výbor Národnej rady Slovenskej republiky pre zdravotníctvo uznesením č. 58 zo 4. októbra 2017.

**IV.**

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. **K čl. I, bod 3 (§ 15 ods. 2):**

V čl. I bode 3 sa za slovo „alebo“ vkladá slovo „ak“.

Ide o legislatívno-technickú úpravu; spresnenie ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **K čl. I, bod 7 (§ 34 ods. 3):**

V čl. I bode 7 sa slovo „desať“ nahrádza slovom „desiatich“.

Ide o legislatívno-technickú úpravu; formulačná úpravu číslovky v navrhovanom ustanovení.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **K čl. I, bod 48 (§ 170 ods. 18):**

V čl. I bode 48 sa nad slovom „predpisom“ odkaz „92ae“ nahrádza odkazom „93ae“. V nadväznosti na to sa upraví aj označenie v úvodnej vete k poznámke pod čiarou a číselné označenie poznámky pod čiarou.

Ide o legislatívno-technickú úpravu označenia odkazu k poznámke pod čiarou.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **K čl. I, bod 50 [§ 178 ods. 1 písm. a) siedmy bod]:**

V čl. I, bode 50 sa slová „fyzickej osoby a právnickej osoby“ nahrádzajú slovami „fyzickej osoby alebo právnickej osoby“.

Ide o legislatívno-technickú úpravu; úprava spojky, nakoľko ide o alternatívu, keďže povinnosť vrátiť neprávom vyplatené sumy na dávkach podľa § 178 ods. 1 písm. a) druhého bodu až piateho bodu, sa týka buď fyzickej osoby alebo právnickej osoby.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **K čl. I, bod 52 [§ 179 ods. 1 písm. a) tretí bod]:**

V čl. I, bode 52 sa slová „fyzickej osoby a právnickej osoby“ nahrádzajú slovami „fyzickej osoby alebo právnickej osoby“.

Ide o legislatívno-technickú úpravu; úprava spojky, nakoľko ide o alternatívu, keďže povinnosť vrátiť neprávom vyplatené sumy na dávkach podľa § 237 ods. 1, sa týka buď fyzickej osoby alebo právnickej osoby.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **K čl. I, bod 59 [§ 231 ods. 1 písm. a )]:**

V čl. I, bode 59 sa slová „predchádzajúci dňu, v ktorom začal“ nahrádzajú slovami „predchádzajúci dňu, v ktorom začne“.

Ide o legislatívno-technickú úpravu; v súčasne platnom a účinnom znení zákona je povinnosť zamestnávateľa prihlásiť sa do registra zamestnávateľov formulovaná ako tzv. následná povinnosť, teda od začatia zamestnávania aspoň jedného zamestnanca. Nakoľko podľa návrhu zákona bude podnikateľ povinný splniť túto povinnosť ešte pred začatím zamestnávania aspoň jedného zamestnanca, je vhodné v tomto zmysle upraviť znenie navrhovaného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **K čl. I, bod 70 [§ 293dw ods. 5 písm. b)]:**

V čl. I, bode 70 v § 293dw ods. 5 písm. b) sa slová „kalendárneho roka predchádzajúceho“ nahrádzajú slovami „kalendárneho roka, ktorý predchádza“.

Ide o legislatívno-technickú úpravu; ustanovenie sa spresňuje/zjednocuje s ohľadom na rovnakú formuláciu použitú v predchádzajúcom písmene toho istého odseku [§ 293dw ods. 5 písm. a)].

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **K čl. III, bod 2 (§ 86t):**

V čl. III, bode 2 v § 86t sa vypúšťajú slová „Európskej únie, štátov, ktoré sú zmluvnou stranou dohody o Európskom hospodárskom priestore a Švajčiarskej konfederácie“.

Ide o legislatívno-technickú úpravu; uvedené slová sa vypúšťajú vzhľadom na legislatívnu skratku zavedenú v § 6b ods. 3 zákona č. 581/2004 Z. z.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. **Za čl. III sa vkladá nový čl. IV, ktorý znie:**

**„Čl. IV**

Zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení zákona č. 555/2007 Z. z., zákona č. 463/2008 Z. z., zákona č. 242/2011 Z. z., zákona č. 338/2013 Z. z., zákona č. 240/2014 Z. z., zákona č. 140/2015 Z. z., zákona č. 242/2015 Z. z. a zákona č. 287/2016 Z. z. sa dopĺňa takto:

Za § 5 sa vkladá § 6, ktorý vrátane nadpisu znie:

„**§ 6**

**Prechodné ustanovenie účinné od 15. novembra 2017**

Suma vianočného príspevku poskytnutého za rok 2017 sa poberateľovi dôchodku podľa § 1 ods. 1 a 2, ktorého úhrn súm dôchodkov podľa § 1 ods. 1, 2 a 10 nepresiahne dvojnásobok sumy životného minima pre jednu plnoletú fyzickú osobu podľa osobitného predpisu,4) jednorazovo zvýši o 12,74 eura.“.“.

Nasledujúci článok sa primerane prečísluje.

Navrhovaný článok nadobúda účinnosť 15. novembra 2017, čo sa premietne do ustanovenia o účinnosti.

Navrhuje sa v roku 2017, rovnako ako v predošlých troch rokoch, jednorazové zvýšenie sumy vianočného príspevku niektorým poberateľom dôchodku o 12,74 eura. Právna úprava sa pozitívne dotkne poberateľov dôchodkových dávok, ktorých dôchodkový príjem nepresahuje dvojnásobok sumy životného minima pre jednu plnoletú fyzickú osobu (t. j. 398,96 eura).

**Výbor NR SR pre sociálne veci**

**Gestorský výbor odporúča schváliť.**

**V.**

**Gestorský výbor** na základe stanovísk výborov k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 664)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

Gestorský výbor odporúča **hlasovať o návrhoch 1** **až 9** v štvrtej časti tejto spoločnej správy **spoločne** so stanoviskom gestorského výboru **schváliť.**

**Spoločná správa** výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci  
č. 82 z 10. októbra 2017.

Týmto uznesením výbor zároveň poveril spoločného spravodajcu **Jána Podmanického,** aby na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 10. októbra 2017

**Alena B a š i s t o v á v. r.**

**predsedníčka výboru**